2022 2 24
LT
Europos Sąjungos oficialusis leidinys
L 45/1533 KOMISIJA PARENGIAMIEJI VEIKSMAI
PA 02 — SKYRIUS EUROPOS STRATEGINĖS INVESTICIJOS (tęsinys) PA 02 22
(tęsinys)
PA 02 22 02
(tęsinys) Paaiškinimai Vidaus vandenų transportas keičiasi dėl besiformuojančių technologijų, kurios padeda kurti saugesnį, skaitmeninį ir tvaresnį sektorių.
Autonominių laivų veikla atvers naujų verslo galimybių ir lems naujus iššūkius, prisidės prie Sąjungos skaitmeninimo ir darnumo uždavinių sprendimo.
Iš GALILEO, EGNOS ir „Copernicus“ gaunami ES kosmoso duomenys bus pagrindiniai šią transformaciją įgalinantys veiksniai, nes jie palengvins patikimos padėties nustatymo informacijos ir suderintų farvaterių ir aplinkos vaizdų, reikalingų saugioms ir ekologiškoms autonominėms operacijoms, gavimą.
Susitarta, kad būtina labai tiksliai ir stabiliai nustatyti padėtį toliau nurodytoms operacijoms: navigacijai siauruose farvateriuose, plaukimui pro tiltus ir vandens kelių šliuzus, automatiniam švartavimui ir simultaninėms švartavimosi operacijoms.
Tolesniam automatizavimui (nedalyvaujant žmogui) būtų naudingos papildomos funkcijos, kurias teiks GALILEO diferencialai, kurie dar nenaudojami, pvz., padėties nustatymas ir atsparumas.
Autonominės operacijos plano sudarymas gali būti grindžiamas patikimais teritorijos, kurioje bus vykdoma navigacija, vaizdais.
Šiuo metu veiklos vykdytojai ir gamintojai naudojasi įvairiais tokių duomenų šaltiniais, todėl negali taikyti suderinto požiūrio.
Vis dėlto programos „Copernicus“ vaizdai užtikrins galimybę taikyti vienodą Sąjungos metodą, padėsiantį saugiai integruoti simultanines autonomines operacijas ir saugiai integruotis į pilotuojamą eismą.
Vykdant parengiamuosius veiksmus dėmesys sutelkiamas į šiuos veiksmus: — dalyvavimą veikiančiose darbo grupėse, kuriose nagrinėjami autonominių laivų sprendimai, įskaitant įvairias viešojo ir privačiojo sektorių platformas, ir pagrindinių pramonės suinteresuotųjų subjektų, pvz., laivybos asociacijų, uostų operatorių, atitinkamų jūrų ir vidaus vandenų valdžios institucijų, apklausimą; — indėlį į Europos vidaus vandenų laivybos standartų rengimo komiteto (CESNI) atliekamą standartizavimo darbą; — reikalavimų naudotojams nustatymą, siekiant užtikrinti saugią laivybą vidaus vandenų keliuose, kuriuose kartu plaukios autonominiai, nuotoliniu būdu pilotuojami ir rankiniu būdu pilotuojami laivai; — operacijų koncepcijos apibrėžimą ir įvairių autonominių laivų operacijų veiksmingumo poreikių nustatymą; — pagrindinių uždavinių, kuriuos reikia išspręsti, kad būtų užtikrintas saugus plaukimas ir stabilus padėties nustatymas, apibrėžimą; — techninių ir reguliavimo kliūčių (pvz., standartų ir reguliavimo stoka), pramonės vertės grandinės ir naujų verslo modelių, kurie galėtų atsirasti vidaus vandenų laivyboje, naudojantis trimate palydovinės navigacijos, vaizdų ir telekomunikacijų sinergija, nustatymą ir analizę; — galimų nacionalinių, regionų ir vietos lygmens veiksmų, kuriais būtų skatinama verslo plėtra ir remiamos MVĮ ir (arba) startuoliai, kad jie įgyvendintų su ES kosmosu susijusius sprendimus ir būtų realizuoti būsimi Sąjungos autonominių laivų pajėgumai vidaus vandenų keliuose, nustatymą; — transporto priemonėse montuojamos įrangos prototipų, kuriuose būtų naudojami GALILEO diferencialai, kūrimą, kad būtų patenkinti pagrindiniai poreikiai, kurie, naudojant esamą įrangą, iki šiol nebuvo patenkinti, pabrėžiant, kad reikia naudoti GALILEO autentiškumo patvirtinimą, siekiant užkirsti kelią netikrų signalų siuntimui ar naudojimu ir taip išvengti avarijų.
Pagal šį bandomąjį projektą sukurti įrangos prototipai turėtų būti grindžiami, jei įmanoma, esamais komerciniais standartiniais komponentais;